11 oktabr kuni Dubay amirligi taxtining valiahdi bo‘lmish shahzoda Hamdan bin Muhammad al Maktum O‘zbekistonga kelgan.U O‘zbekistonga safari chog‘ida olingan suratlarni Instagram’dagi sahifasiga joylashtirgan. Bu suratlar orqali shahzoda ov qilish maqsadida O‘zbekistonga kelganini bilish mumkin.Eslatib o‘tamiz, 2014 yilning sentabr oyida ham ushbu shahzoda otasi, BAA vitse-prezidenti, Dubay amiri Muhammad bin Rashid al-Maktum bilan birgalikda O‘zbekistonga ov qilish maqsadida kelgandi. Qayd etilishicha, lochin bilan ov qilish shahzodaning eng sevimli mashg‘ulotlaridan biri hisoblanadi.